Rudolf Meissner

Rudolf Meissner eller Meißner (født 3. februar 1862 i Glogau, død 27. oktober 1948 i Bonn) var en tysk medievist og professor ved Universitetet i Bonn.

Liv
Meissner var sønn av en fabrikkeier og studerte klassisk og tysk filologi ved Universitetet i Göttingen fra 1880 til 1886. I 1896 fikk han habilitasjonen hos Gustav Roethe med en avhandling om Strengleikar. Fra 1896 til 1906 var han privatdosent i Göttingen, før han ble professor ved Universitetet i Königsberg. Fra 1913 til 1931 var han professor ved Universitetet i Bonn. Han fortsatte imidlertid å undervise etter at han var gått av, og etter andre verdenskrig ble han igjen professor fra 1946 til 1948.

Meissners forskningsfelt var tysk og skandinavisk middelalderlitteratur. Han utga avhandlinger om skaldediktning og nordiske middelalderlover. Dessuten var han opptatt av Henrik Ibsens forfatterskap.

Referanser

Eksterne lenker
 Bibliografi ved OPAC

Tyske germanister